
               Nr.23/187/2002

AVIZ

asupra proiectului de Lege privind aprobarea Ordonanţei de urgenţă a Guvernului nr.112/2002 pentru modificarea alineatului (1) al articolului 5 

din Legea nr.469/2002 privind unele măsuri pentru întărirea

 disciplinei contractuale



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare, în procedură de urgenţă cu proiectul de Lege privind aprobarea Ordonanţei de urgenţă a Guvernului nr.112/2002 pentru modificarea alineatului (1) al articolului 5 din Legea nr.469/2002 privind unele măsuri pentru întărirea disciplinei contractuale, trimis cu adresa nr.469 din 30 septembrie 2002, înregistrată sub nr.23/187 din 30 septembrie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 2 octombrie 2002.



Membrii comisiei au examinat ordonanţa supusă aprobării, nota de fundamentare, avizul favorabil al Consiliului Legislativ nr.1094/23.08.2002, avizul favorabil al Consiliului Economic şi Social nr.2318/29.08.2002 şi punctul de vedere al reprezentanţilor Ministerului Industriei şi Resurselor şi Ministerului Finanţelor Publice.



În urma dezbaterilor, cu majoritate de voturi s-a hotărât avizarea favorabilă a proiectului de lege cu amendamente admise şi amendamente respinse de comisie.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                             SECRETAR,

                   István Antal                                               Aurelia Vasile

                                                                                  Nr.23/187/2002

A M E N D A M E N T E     A D M I S E

	Nr.

crt.
	OUG nr.112/2002 pentru modificarea alineatului (1) al articolului 5 din Legea nr.469/2002 privind unele măsuri pentru întărirea disciplinei contractuale


	Amendament propus

Autorul
	Motivare

	0
	1
	2
	3

	1.
	Art.5. - (1) Agenţii economici - comercianţi, persoane juridice care 
nu-şi îndeplinesc în mod intenţionat, obligaţiile asumate prin contract, vor sista, de la data intrării în vigoare a prezentei legi, orice plată reprezentând sporuri, cu excepţia celui de vechime, indemnizaţii şi premii pentru membrii Consiliilor de administraţie, directori generali, directori şi directori generali adjuncţi, precum şi achiziţii de bunuri mobile sau imobile care nu sunt necesare direct procesului de producţie.


	Art.5. - (1) Agenţii economici - comercianţi, persoane juridice care 
nu-şi îndeplinesc în mod intenţionat, obligaţiile asumate prin contract, vor sista, orice plată reprezentând sporuri, cu excepţia celui de vechime, indemnizaţii şi premii pentru membrii Consiliilor de administraţie, directori generali, directori şi directori generali adjuncţi, precum şi achiziţii de bunuri mobile sau imobile care nu sunt necesare desfăşurării activităţii lor.

Comisia pentru industrii şi servicii


	Pentru claritatea textului.


A M E N D A M E N T E    R E S P I N S E

	Nr.

crt.
	OUG nr.112/2002 pentru modificarea alineatului (1) al articolului 5 din Legea nr.469/2002 privind unele măsuri pentru întărirea disciplinei contractuale


	Amendament propus

Autorul
	Motivare

	0
	1
	2
	3

	1.
	Art.5. - (1) Agenţii economici - comercianţi, persoane juridice care 
nu-şi îndeplinesc în mod intenţionat, obligaţiile asumate prin contract, vor sista, de la data intrării în vigoare a prezentei legi, orice plată reprezentând sporuri, cu excepţia celui de vechime, indemnizaţii şi premii pentru membrii Consiliilor de administraţie, directori generali, directori şi directori generali adjuncţi, precum şi achiziţii de bunuri mobile sau imobile care nu sunt necesare direct procesului de producţie.


	Art.5. - (1) Agenţii economici - comercianţi, persoane juridice care 
nu-şi îndeplinesc în mod intenţionat, obligaţiile asumate prin contract, vor sista, orice plată reprezentând sporuri, cu excepţia celui de vechime, indemnizaţii şi premii pentru membrii Consiliilor de administraţie, directori generali, directori şi directori generali adjuncţi, precum şi achiziţii de bunuri mobile sau imobile care nu sunt necesare direct activităţii de bază.

Dep.Valentin Calcan - PSD-SDU


	Pentru a da posibilitatea comercianţilor de a-şi desfăşura activitatea de bază, fără a limita la comercianţii ce-şi desfăşoară activitatea de producţie.

	2.
	Art.5. - (2) Comercianţii, persoane fizice, care, cu rea-credinţă stabilită în condiţiile legii,  nu îşi îndeplinesc obligaţiile  asumate 
	Art.5. - (2) Comercianţii, persoane fizice, care, în mod intenţionat stabilită în condiţiile    legii,    nu   îşi     îndeplinesc

 
	Pentru a da posibilitatea comercianţilor de a-şi desfăşura     activitatea    de 


	0
	1
	2
	3

	
	prin contract, vor sista, de la data intrării în vigoare a prezentei legi, orice achiziţii de bunuri mobile sau imobile.
	obligaţiile asumate prin contract, vor sista, de la data intrării în vigoare a prezentei legi, orice achiziţii de bunuri mobile sau imobile care nu sunt necesare direct activităţii de bază.

Dep.Valentin Calcan - PSD-SDU


	bază, fără a limita la comercianţii ce-şi desfăşoară activitatea de producţie.


                                 PREŞEDINTE,                                                                        SECRETAR,

                                   István Antal                                                                          Aurelia Vasile

Expert,

Viorela Gondoş

